東久邇盛厚

東久邇盛厚係日本舊皇族，曾經係陸軍軍人，老豆係東久邇宮稔彥王，阿媽係明治天皇第九個女聰子內親王，佢同時係昭和天皇嘅大女婿。響未皇籍脫離之前，尊稱為盛厚王。

經歷 
盛厚響1916年出世，係稔彥王大仔。

佢先後就讀學習院初等拜同埋陸軍士宮學校預科，1937年響陸軍士宮學校畢業，同年8月升為陸軍砲兵少尉，跟住就畀人調去野戰重砲第1連隊，同年獲勳為勳一等旭日桐花大綬章。1939年，爆發諾門罕戰役，負責前線嘅第1中隊發起動員令，要求更多軍人加入，盛厚王因而加入第1中隊。但係戰況越嚟越惡劣，好多軍人因而戰死沙場，宮內省驚盛厚王死埋一份，所以將盛厚王調去做阿城重砲連隊中隊長。同年，佢入讀陸軍砲工學校普通科，第二年七月畢業，年尾佢升讀陸軍野戰砲兵學校。

1941年佢陸軍野戰砲兵學校畢業之後，佢升為陸軍大尉，第二年入讀陸軍大學校。響1943年頭，佢升為陸軍少佐，同年年尾佢同昭和天皇大女成子結婚。1944年，佢畢業於陸軍大學校之後，隨即就任第36軍情報参謀。1945年，佢畀人調去予備役。

響1946年5月，佢辭任貴族院議員，同年10月響駐日盟軍總司令指示底下，盛厚王皇籍脫離，改名叫東久邇盛厚。

響皇籍脫離之後，佢曾經報名參加東京大學嘅入學試，但係最後「肥佬」，入唔到東京大學。失敗之後，佢以聽講生嘅身份響東京大學經濟部讀咗三年書。讀完之後，佢先後做過北海道炭礦汽船社長同埋帝都高速度交通營團監事，響1959年擔任日本狆クラブ協會會長。響1961年7月，老婆成子過身。成子死咗之後，佢同寺尾佳子再婚。

響1969年2月1號，盛厚因癌病過身，終年52歲。

屋企 

老豆：東久邇宮稔彥王

阿媽：稔彥王妃聰子內親王

兄弟姐妹：長男盛厚王---二細佬師正王---三細佬栗田彰常---四細佬多羅間俊彥

第一任老婆：成子

大仔：東久邇信彥
 大女：文子
 二仔：壬生基博
 三仔：東久邇真彥
 二女：優子

第二任老婆：寺尾佳子

四仔：寺尾厚彥
 細仔：東久邇盛彥

身兼軍人嘅日本皇室成員
有份參加二戰嘅日本皇室成員
日本生意人
已經皇籍脫離嘅前日本皇室成員